Държавен вестник, бр. 100, 2023 г., стр. 19

БРОЙ  100	
Д Ъ Р Ж А В Е Н  В Е С Т Н И К 	
СТР.  19  
2. носители на права;
3. представителни организации на полз-
ватели;
4. ползватели.
(3) Чрез медиация може да се решават и 
спорове между излъчващата или предаващата 
организация и препредаваща организация за 
прилагането на чл. 21.
(4) Чрез медиация може да се решават и 
спорове между доставчик на онлайн услуга 
за споделяне на съдържание, потребител на 
онлайн услуга за споделяне на съдържание и 
носители на права за прилагането на чл. 22б.
(5) Чрез медиация може да се решават 
и спорове по чл. 38, ал. 2, чл. 39а, чл. 76, 
ал. 4 и чл. 83а между ползватели или техни 
представителни организации, от една страна, 
и автори, артисти-изпълнители или техни 
представителни организации, от друга страна. 
Представителните организации на авторите 
или артистите-изпълнители могат да започнат 
процедура по медиация по конкретно искане 
на един или повече автори или артисти-из-
пълнители.
(6) Всяка договореност, която възпрепят-
ства или ограничава предвиденото в ал. 5, е 
нищожна.
Особен случай на съдействие чрез медиация
Чл. 94ю1. (1) Доставчик на медийни ус-
луги, от една страна, или носител на права 
или организация за колективно управление 
на права, от друга страна, може да потърсят 
съдействието на медиатор, когато желаят 
сключване на споразумение, във връзка с 
разрешение за предлагане на електронен 
достъп до аудио-визуално произведение или 
част от него при предоставянето на медийни 
услуги по заявка.
(2) Медиаторът подпомага страните при 
преговорите и им помага да постигнат спо-
разумение, включително като им представя 
предложения.
(3) Когато преговорите включват страни от 
различни държави членки, тези страни трябва 
да се споразумеят предварително коя да бъде 
компетентната държава членка.
Процедура по медиация
Чл. 94я. (1) Медиатор по чл. 94ю може да 
бъде само лице, което отговаря на условията 
по Закона за медиацията, вписано е в Единния 
регистър на медиаторите към министъра на 
правосъдието, притежава специални знания 
в областта на авторското право и сродните 
му права и е вписано в Специалния списък 
на медиаторите към министъра на културата. 
Преди вписването министърът на културата 
или оправомощен от него заместник-минис-
тър изисква становище от регистрираните 
организации за колективно управление на 
права и от регистрираните организации на: 
излъчващите и предаващите организации, дос-
тавчиците на онлайн услуги за споделяне на 
съдържание, доставчиците на други медийни 
услуги, ползвателите, авторите и артистите-
изпълнители. Становището се предоставя в 
14-дневен срок от получаването на искането. 
Липсата на становище не спира процедурата 
по вписването.
(2) Процедурата по медиация се провежда 
по реда на Закона за медиацията.
(3) Започването на процедура по медиация 
не отменя задължението на ползвателя да за-
плати възнаграждение за отстъпените права за 
използваните произведения и други обекти на 
закрила съгласно последния договор, сключен 
с организацията за колективно управление на 
права, или ако няма такъв – съгласно дейст-
ващата тарифа на организацията.
(4) Провеждането на процедурата по меди-
ация не е пречка всяка от страните да отнесе 
спора до съда.“
§ 70. В чл. 97 се правят следните изменения 
и допълнения:
1. В ал. 1:
а) точки 3 и 4 се отменят;
б) точка 6 се изменя така:
„6. излъчва, предава, участва в предаване 
чрез пряко въвеждане, препредава или дос-
тавя до публиката произведения, изпълнения, 
звукозаписи, радиопрограми, телевизионни 
програми, записи на филми или на други 
аудио-визуални произведения;“
в) в т. 7 думата „издадени“ се заменя с 
„разгласени“;
г) точки 8, 10 и 11 се отменят;
д) точка 13 се изменя така:
„13. предлага електронен достъп до про-
изведения, изпълнения, звукозаписи, записи 
на филми, записи на аудио-визуални произ-
ведения, записи на радио- или телевизионни 
програми или части от тях, до радио- или 
телевизионни програми или части от тях или 
до съдържанието на спомагателни онлайн 
услуги;“
е) текстът след т. 16 се изменя така:
„се наказва с глоба в размер от хиляда до 
десет хиляди лева, а на едноличен търговец 
и юридическо лице се налага имуществена 
санкция в размер от две хиляди до двадесет 
хиляди лева, ако деянието не подлежи на по-
тежко наказание; предметът на нарушението, 
независимо чия собственост е, може да се 
отнеме в полза на държавата; отнетите вещи 
се предават за унищожаване на органите на 
Министерството на вътрешните работи.“
2. Алинея 2 се изменя така:
„(2) При повторно или системно нарушение 
по ал. 1 в едногодишен срок от налагане на 
предишното наказание, глобата или имущест-
вената санкция е от три хиляди до тридесет 
хиляди лева. Предметът на нарушението, 
независимо чия собственост е, може да се 
отнеме в полза на държавата. Отнетите вещи